Russemusikken spenner over flere musikksjangere, men inneholder ofte elementer fra hiphop, pop og techno. Det finnes også mange eksempler på russesanger i sjangrene progressive house og slap house. Russemusikk kjennetegnes gjerne av høyt tempo, lystig lydbilde og utstrakt bruk av synthesizere og tung bass. Tekstene er gjerne enkle å huske, og ofte med grove ord og uttrykk. Rapping er også vanlig.